
Parlamentul României

Camera Deputaţilor

Comisia pentru muncă şi protecţie socială
	Bucureşti,
	18 mai 2026

	Nr.
	7c-9/152


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.83/2025 privind trecerea Agenţiei Naţionale pentru Egalitatea de Şanse între Femei şi Bărbaţi din subordinea Guvernului şi din coordonarea prim-ministrului, prin Cancelaria Prim-Ministrului, în subordinea Ministerului Muncii, Familiei, Tineretului şi Solidarităţii Sociale, trimis Comisiei pentru muncă şi protecţie socială pentru dezbatere pe fond, în procedură de urgenţă, cu adresa nr.PLx 79/2026 din 23 februarie 2026.
PREŞEDINTE,
ADRIAN SOLOMON

R A P O R T

asupra proiectului de Lege pentru aprobarea Ordonanţei de urgenţă a Guvernului nr.83/2025 privind trecerea Agenţiei Naţionale pentru Egalitatea de Şanse între Femei şi Bărbaţi din subordinea Guvernului şi din coordonarea prim-ministrului, prin Cancelaria Prim-Ministrului, în subordinea Ministerului Muncii, Familiei, Tineretului şi Solidarităţii Sociale
În temeiul art.95 şi 118 alin.(3) din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. PLx 79/2026 din 23 februarie 2026, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.83/2025 privind trecerea Agenţiei Naţionale pentru Egalitatea de Şanse între Femei şi Bărbaţi din subordinea Guvernului şi din coordonarea prim-ministrului, prin Cancelaria Prim-Ministrului, în subordinea Ministerului Muncii, Familiei, Tineretului şi Solidarităţii Sociale.
Proiectul de lege are ca obiect de reglementare aprobarea Ordonanței de urgență a Guvernului nr.83/2025, prin care se reglementează trecerea Agenției Naționale pentru Egalitatea de Şanse între Femei şi Bărbați din subordinea Guvernului şi din coordonarea prim-ministrului, prin Cancelaria Prim-Ministrului, în subordinea Ministerului Muncii, Familiei, Tineretului şi Solidarității Sociale.

La întocmirea prezentului raport, comisia a avut în vedere:

· avizul favorabil al Consiliului Legislativ (nr.1067/18.12.2025)

· avizul favorabil al Comisiei juridice, de disciplină şi imunităţi 
(nr.4c-13/101/08.04.2026)

· avizul favorabil al Comisiei pentru administraţie publică şi amenajarea teritoriului (nr.7c-7/117/02.03.2026)

· avizul favorabil al Comisiei pentru drepturile omului, culte şi problemele minorităţilor naţionale (nr.7c-6/93/03.03.2026)

· avizul favorabil al Comisiei pentru egalitatea de şanse pentru femei şi bărbaţi (nr.7c-19/66/04.03.2026).
La dezbaterile care au avut loc în şedinţa comisiei din 13 mai 2026 a participat, în conformitate cu prevederile art.56 şi 57 din Regulamentul Camerei Deputaţilor, republicat cu modificările ulterioare, doamna Silvia Monica Dinică - Secretar de stat în cadrul Ministerului Muncii, Familiei, Tineretului si Solidaritătii Sociale.
La lucrări au participat deputaţii conform listei de prezență.

Raportul a fost adoptat cu unanimitate de voturi.

Proiectul de lege a fost adoptat de Senat, în calitate de primă Cameră sesizată, în şedinţa din 16 februarie 2026.

În raport cu obiectul şi conţinutul său, proiectul de lege face parte din categoria legilor ordinare.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să transmită plenului Camerei Deputaţilor prezentul raport, prin care propun adoptarea proiectului de lege în forma adoptată de Senat.

PREŞEDINTE,



SECRETAR,

Adrian Solomon 


Marius-Constantin Budăi

Şef birou Lidia Vlădescu

Întocmit, 

Consilier parlamentar Sorina Szabo

